laion/Wikipedia-Exotic huggingface dataset:
יוסף ליב זוסמן

הרב יוסף ליב זוסמן (י"ב בטבת תרפ"ג; 31 בדצמבר 1922 - ד' בטבת תש"ס; 13 בדצמבר 1999) היה רב ומקובל ירושלמי, מתלמידיו של הרב יעקב משה חרל"פ ומעורכי כתביו. יוסף ליב נולד בירושלים בי"ב בטבת תרפ"ג לרב משה חיים, שעלה ארצה מסמורגון בשנת תרס"ג, וחיה שאשא, המיוחסת למהרש"א. המוהל שלו היה הרב יוסף חיים זוננפלד, בעוד הסנדק היה הראי"ה קוק. למד בישיבת עץ חיים ובישיבת בית זבול. נישא לטובה לבית שמסיוף (נפטרה ה'תשנ"ז) והתגורר בשכונת כנסת ישראל בירושלים. בצעירותו נהג להשתתף בסעודה שלישית אצל הראי"ה קוק ודבק בו. מאז העריץ את הרב קוק, ציטט אותו וסיפר אודותיו. רבו המובהק היה הרב יעקב משה חרל"פ, תלמידו של הרב קוק אליו היה קשור בכל נפשו, והיה בין עורכי סדרת "מי מרום". בתקופת לימודיו בישיבת עץ חיים כתב מאמרים בהלכה. במקביל החל ללמוד קבלה בישיבת המקובלים שער השמים, ובהמשך אף העביר בה שיעורים בקבלה. לאחר מלחמת ששת הימים היה מגיע בקביעות אל הכותל המערבי לתפילה, קריאת תהלים ותיקון חצות. נודע במיוחד בספירת העומר על יד הכותל, אותה היה נושא במשך זמן רב. פעמים רבות נבחר לשליח ציבור בעצרות תפילה וברכת כהנים בכותל המערבי. במשך שנים רבות נהג להעביר שיחה על פרשת השבוע בביתו בליל שבת לתלמידי ישיבת מרכז הרב וישיבת עטרת כהנים, אליהם היה מקושר מאוד. בשיחה זו היה מבאר את הפרשה על פי הקבלה ותורת רבותיו. פרטים רבים מזיכרונותיו על חכמי ירושלים, חלקם כתב בעצמו וחלקם תומללו מפיו, הוטמעו בספרי ההגיוגרפיה הרבנית. אף שצידד בציונות ובמדינת ישראל, רבנים ואדמו"רים מכל החוגים העריכו אותו וכיבדוהו, והיו מגיעים אליו להתייעצות, לימוד וקבלת ברכה. הוא נודע גם כבעל צדקה וחסד. הרב יוסף ליב זוסמן נפטר בד' בטבת תש"ס. הלווייתו שיקפה את אורחות חייו החברתיות-רוחניות; נכחו בה אנשי היישוב הישן, תלמידי חכמים ומקובלים בני עדות המזרח, תלמידי ישיבת מרכז הרב ועוד. נטמן בהר המנוחות. הותיר אחריו ארבעה ילדים. אושפיזין עליאין, מכון מים חיים, מהדורה חדשה תשרי ה'תשפ"ב מבחירי צדיקיא: מאמרים ואגרות רשמים וזכרונות מאת... הרב יוסף ליב זוסמן, גרשון חיים באס, אבישי מנשה גרוסר וטוביה שלמה בר-אילן (עורכים), ירושלים תשס"ז הרב יחיאל מיכל שטרן, 'רבי יוסף לייב זוסמן', בתוך: זהרי חמה: תולדות רבי זונדל קרויזר, ירושלים תשע"ד, שמה-שמט בצלאל דבליצקי, 'אורח צדיקים' – אגרות בין הרב שריה דבליצקי והרב זוסמן, בתוך: ישורון מ, תשע"ט, עמ' תלח-תק הרב יוסף ליב זוסמן, הקדושה הופעתה וגילוייה, ניצני ארץ יד, תשס"א, עמ' 69–76 הרב יוסף ליב זוסמן, הספדים על הגאון הרב יעקב משה חרל"פ זצ"ל, מאבני המקום יד, ישיבת בית אל תשס"ג, עמ' 36–41 הרב יוסף ליב זוסמן, מכתבים לתולדות מרן הראי"ה קוק זצ"ל, מאבני המקום יד, ישיבת בית אל תשס"ג, עמ' 14–35 הרב יוסף ליב זוסמן, הספירות ועבודת האדם, ניצני ארץ טו, ישיבת מרכז הרב תשס"ו, עמ' 61–67 מכתבי הרב זוסמן אל הרבי מלובביץ' ראו מכתבו אל הרב אפרים רגנשברג, כ"ט תשרי תשט"ו (מבחירי צדיקיא, עמ' קיח) פרסום נישואין, שערים, 13 באפריל 1959, עמ' 4 ראו לדוגמה: המונים השתתפו ב"שירת הים", הצופה, 3 באפריל 1956, עמ' 4 הגדת מי מרום, הצופה, 6 באפריל 1955, עמ' 4 ש. אהרוני, 24 שעות ליד הכותל, הצופה, 2 באפריל 1969, עמ' 8 ספירת העומר של הרב זוסמן (הקלטה) לדוגמה: יחיאל לימור ויוסף וקסמן, "טוענים שאני שנורר? – נכון, זה המקצוע שלי", מעריב, 29 בדצמבר 1974
מונטפולצ'אנו

מונטפולצ'אנו (איטלקית: Montepulciano) היא עיר בטוסקנה שבאיטליה, כ-70 ק"מ דרום מזרחה מסיינה. העיר פרחה בימי הביניים המאוחרים והרובע העתיק שלה שומר על אופיו מתקופה זו. מונטפולצ'אנו היא יצרנית של יינות ומזונות ומוכרת בזכות הגבינה, החזיר, הפסטה, הדבש ובייחוד היין וינו נובילה די מונטפולצ'אנו. מונטפולצ'אנו נמצאת במזרח טוסקנה, בנפת סיינה, כ-70 ק"מ דרום מזרחה מסיינה. היא שוכנת בין עמק קיאנה (Val di Chiana) ועמק אורצ'ה (Val d'Orcia), על פסגת הר בגובה 605 מטר מעל פני הים. על פי האגדה העיר הוקמה על ידי לארס פורסנה, מלך קיטוזי האטרוסקי, שלפי המקובל חי במאה ה-5 לפנה"ס. על פי השרידים הארכאולוגיים היה קיים במקום ישוב כבר במאות ה-4 וה-3 לפנה"ס. בתקופה הרומית הייתה במקום מצודה. לאחר נפילת הקיסרות הרומית המערבית היה המקום בשליטת הלומברדים. המקור הכתוב המוקדם ביותר המזכיר את המקום וזאת בכינוי "הר פוליטיאנוס" – Mons Politianus – הוא משנת 715. במאה ה-12 הייתה מונטפולצ'אנו תחת מתקפות חוזרות מצד סיינה, במלחמתה זו נעזרה בפרוג'ה ואורבייטו ולעיתים גם בפירנצה. המאה ה-14 התאפיינה במאבקים פנימיים בין משפחות האצולה המקומיות. עד שמשפחת דל פקורה ( Del Pecora) השתלטה על העיר. מ-1390 מונטפולצ'אנו הפכה לבת ברית של פירנצה, במאבקה של זו נגד סיינה. מאז ועד אמצע המאה ה-16 הייתה לעיר תקופת פריחה. בתקופה זו נבנו ארמונות, העומדים על תילם עד היום, שבבנייתם השתתפו גדולי הארכיטקטים של התקופה. ביניהם אנטוניו דה סנגאלו האב, ג'אקומו בארוצי דה ויניולה, בלדסרה פרוצי ואחרים. ב-1559 נכבשה סיינה על ידי פירנצה ובכך איבדה מונטפולצ'אנו את חשיבותה האסטרטגית והחלה תקופת דעיכה. הדואומו של מונטפולצ'אנו כנסיית Madonna di San Biagio כנסיית סנטה לוצ'יה מדיה וקבצים בנושא מונטפולצ'אנו בוויקישיתוף אתר האינטרנט הרשמי של מונטפולצ'אנו מונטפולצ'יאנו (איטליה), דף שער בספרייה הלאומית אתר תיירותי (גם באנגלית) ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
מצדה (פירושונים)

האם התכוונתם ל... מצדה – מבצר עתיק במדבר יהודה מצדה (מיני סדרה) – מיני סדרה אמריקנית על הקרב האחרון במבצר המצדה מצדה על הכרמל – תוכנית שהוכנה ב-1942 להתבצרות תושבי היישוב היהודי בארץ ישראל בצפון הארץ במקרה של פלישה גרמנית אליה. מצדה (אונייה) – אוניית סוחר ישראלית שטבעה באוקיינוס האטלנטי ב-1981 מצדה (אקדח) – אקדח המיוצר על ידי חברת תעשיות נשק לישראל יחידת מצדה – יחידת ההשתלטות המיוחדת של שירות בתי הסוהר מסדה (פירושונים)
תקופת הזוגות

על פי המסורת היהודית, תקופת הזוגות נמשכה כמאתיים שנה בימי הבית השני (המאה ה-2 לפנה"ס והמאה ה-1 לפנה"ס, ג'תק"ע - ג'תש"ע בערך), ובה ההנהגה הרוחנית של עם ישראל הורכבה מזוג חכמים שכיהנו במשותף כראשי הדור: אחד כנשיא, ומשנהו כאב בית הדין של הסנהדרין. במהלך התקופה כיהנו בתפקיד חמישה זוגות של תנאים בחמישה דורות עוקבים. הזוגות מכונים בספרות חז"ל בתואר "אבות העולם". על אף שהזוגות נחשבים לתנאים, קיים בידול ביניהם ובין התנאים שמימי הלל ושמאי ואילך - חכמי המשנה. התפקיד של אב בית הדין של הסנהדרין קדם לתקופת הזוגות. מינוי חכם לתפקיד נשיא היה חדש, והחל בתקופת הזוגות. בימי הדור הראשון לזוגות הצליחו מתיוונים להשתלט על משרת הכהן הגדול. לכהן הגדול היו תפקידים לצורכי פנים ולצורכי חוץ. החכמים מינו מקרבם נשיא נאמן לתורה, שיהווה חלופה לתפקידי הכהן הגדול. עם עזיבתה של הסנהדרין את לשכת הגזית, 40 שנה לפני חורבן הבית, ירד מעמדו של אב בית הדין. מכאן ואילך עמד הנשיא בלבד בראש חכמי התורה, חדל סדר זוגות והחלה תקופת התנאים. רשימת הזוגות מופיעה במשנה, מסכת אבות, פרק א', ברשימת ראשי החכמים שבתקופת בית שני: יוסי בן יועזר איש צרדה ויוסי בן יוחנן איש ירושלים. יהושע בן פרחיה ונתאי הארבלי. יהודה בן טבאי ושמעון בן שטח. שמעיה ואבטליון. לאחר שמעיה ואבטליון הנהיגו את העם תקופה מסוימת בני בתירה שהעבירו את ההנהגה להלל הזקן. הלל ושמאי. שמאי החליף חכם בשם מנחם שהיה בן הזוג המקורי של הלל, ולפי דברי המשנה "יצא מנחם, נכנס שמאי". החכם המנוי ראשון בכל זוג כיהן כנשיא הסנהדרין, והשני כאב בית דין של הסנהדרין. על פי רש"י, הזוגות נחלקו במחלוקת הראשונה בתולדות ההלכה: המחלוקת על הסמיכה ביום טוב. מחלוקת זו לא הוכרעה במשך כמה דורות, כאשר בכל דור נחלקו ביניהם הנשיא ואב בית הדין של אותו דור. יש אומרים שלנשיא או לאב בית דין יש "זכות וטו" על ההצבעה, ומכיוון שנחלקו בה הנשיאים עם אבות בתי הדין - לא הושגה הכרעה. בנימין לאו, חכמים כרך ראשון: ימי בית שני, למשכל, 2007 תקופת הזוגות, ב"אנציקלופדיה יהודית" באתר "דעת" חן מרקס, מתיה קם, תקופת הזוגות, באתר "תרבות•il" הרב אורי שרקי, תקופת הזוגות והתנאים, מתוך הסדרה מבוא לתורה שבעל פה, אתר מכון מאיר. תלמוד ירושלמי, מסכת חגיגה, פרק ב', הלכה ב' תלמוד בבלי, מסכת סנהדרין, דף מ"א, עמוד א' משנה, מסכת חגיגה, פרק ב', משנה ב' תלמוד בבלי, מסכת חגיגה, דף ט"ז, עמוד א', בפסקה יוסי בן יועזר. משנה, מסכת חגיגה, פרק ב', משנה ב'. הרב ראובן מרגליות, "יסוד המשנה ועריכתה", בירורים, ד. ג'תק"ף-ג'תש"ע - תקופת הזוגות
ארכרגליים

ארכרגליים או אֶרֶךְ-רַגְלִיִּים (שם מדעי: Phalangiidae) היא המשפחה הנפוצה ביותר בסדרת הקוצרים במחלקת העכבישנים. מצויה בכל העולם מלבד באיים מבודדים כמדגסקר וניו זילנד. בני המשפחה מאופיינים בגוף קטן מאוד, 3-8 מ"מ, וברגליים ארוכות מאוד. מדיה וקבצים בנושא ארכרגליים בוויקישיתוף ארכרגליים, באתר ITIS (באנגלית) ארכרגליים, באתר NCBI (באנגלית) ארכרגליים, באתר Animal Diversity Web (באנגלית) ארכרגליים, באתר האנציקלופדיה של החיים (באנגלית) ארכרגליים, באתר GBIF (באנגלית) לפי האקדמיה ללשון ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
ג'נרל אלקטריק J79

ג'נרל אלקטריק J79 הוא מנוע טורבו-סילון תעופתי של חברת ג'נרל אלקטריק אשר נמצא בשימוש במגוון מטוסי קרב ומפציצים. המנוע היה למנוע האמריקני הראשון שעלה בביצועיו על מנועים בריטיים (שהיו המובילים בתחום[דרוש מקור]). כחלק מפרויקט ה-J73 פותח גם דגם המנוע שסומן J73-GE-X24A, והוא עוצב ספציפית כדי לתת ביצועים מיטביים במהירויות של מאך 2. כ-17,000 יחידות יוצרו במשך למעלה מ-30 שנה בארצות הברית, בלגיה, קנדה, גרמניה, יפן ובישראל. המנוע הותקן על ה: F-104 סטארפייטר, F-4 פנטום, A-5 ויג'לנטי, B-58 האסלר והכפיר. המנוע הוחלף עם פיתוח מנועי מטוסים חדשים כפראט אנד וויטני TF-30 אשר הותקן במטוסים כגון ה-F-111 וה-F-14 ומנועי טורבו מניפה מדגם פראט-אנד וויטני F-100 שהותקן במטוסים כגון ה-F-15 וה-F-16. מדיה וקבצים בנושא ג'נרל אלקטריק J79 בוויקישיתוף ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
קורינתיאנס

מועדון ספורט קורינתיאנס פאוליסטה (במקור: Sport Club Corinthians Paulista), המוכר כקורינתיאנס, הוא מועדון ספורט וקבוצת כדורגל מהעיר סאו פאולו שבברזיל, שנוסד ב-1 בספטמבר 1910. קהל האוהדים של קורינתיאנס, המכונה "Fiél" ("נאמן"), מוערך בכ-14% מאוהדי הכדורגל בברזיל (נכון ל-2010) או כ-24 מיליון איש (נכון ל-2008), הגדול במדינת סאו פאולו והשני בברזיל (אחרי פלמנגו). קורינתיאנס זכתה פעמיים באליפות העולם לקבוצות (2000, 2012), פעם אחת בגביע ליברטדורס (2012), שבע פעמים בליגת העל הברזילאית, שלוש פעמים בגביע הברזילאי ו-30 פעמים באליפות סאו פאולו. קורינתיאנס נוסדה על ידי קבוצה של פועלים, בכוונה להקים קבוצת כדורגל עממית. ההשראה למהלך באה לאחר צפייה במספר משחקי ראווה ששוחקו בסאו פאולו על ידי קבוצת כדורגל אנגלית בשם "מועדון כדורגל קורינתיאן" (Corinthian Football Club). בתקופה שהכדורגל בברזיל היה נחלת האליטות כמעט לחלוטין, הקבוצה הייתה בין הראשונות בברזיל שקיבלה שחקנים עניים או שחורים לשורותיה. האופי העממי של המועדון ליווה אותו במהלך המאה ה-20. עד שנת 2014 המגרש הביתי הרשמי של קורינתיאנס היה אצטדיון "פארקה סאו ז'ורז'ה" (Parque São Jorge), אשר נבנה ב-1928. הוא ממוקם באתר הקאנטרי קלאב של קורינתיאנס. בשל כמות המושבים המוגבלת בהשוואה לגודל קהל אוהדיה, רוב משחקי הבית של הקבוצה נערכו באצטדיון העירוני "פקאאמבו" (Pacaembu), מהגדולים בסאו פאולו. בשנת 2014 חנך המועדון אצטדיון חדש אשר נמצא בבעלותו - ארנה קורינתיאנס. האצטדיון נבנה לקראת מונדיאל 2014 בו הוא אירח מספר משחקים. בשנת 2016 הוקמה מחדש קבוצת כדורגל הנשים של המועדון והיא מחזיקה בשיא מספר האליפויות בברזיל. ברזיל ריבלינו ברזיל סוקרטס ברזיל רונאלדו ברזיל ז'ילמר ברזיל דידה ברזיל רוברטו קרלוס ברזיל נקו ארגנטינה קרלוס טבס ברזיל אדילסון ברזיל ריקארדיניו ברזיל ריבאלדו ברזיל פאטו ארגנטינה חאבייר מסצ'ראנו אליפות העולם לקבוצות 2: 2000, 2012 גביע ליברטדורס 1: 2012 גביע רקופה סודאמריקנה: 1 2013 ליגת העל הברזילאית - 7 1990, 1998, 1999, 2005, 2011, 2015, 2017 ליגה המשנה הברזילאית (סדרה ב' של האליפות הברזילאית): 2008 הגביע הברזילאי - 3 1995, 2002, 2009 הסופר קאפ הברזילאי - 1 1991 אליפות סאו פאולו - 30 1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003, 2009, 2013, 2017, 2018, 2019. סגנות - 21 פעמים. טורניר ריו-סאו פאולו - 5 1950, 1953, 1954, 1966, 2002. גביע סאו פאולו - 3 פעמים: 1942, 1943, 1947. אתר האינטרנט הרשמי של קורינתיאנס (בפורטוגזית) קורינתיאנס, ברשת החברתית פייסבוק קורינתיאנס, ברשת החברתית אקס (טוויטר) קורינתיאנס, ברשת החברתית אינסטגרם קורינתיאנס, ברשת החברתית טיקטוק פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu תולדות הקבוצה באתר פיפ"א. (באנגלית) תומר גנור, מאיגרא רמא לבירא עמיקתא: סיפורה של קורינתיאנס, באתר ynet, 3 בדצמבר 2007, כתבה על ירידת קורינתיאנס לליגה ב' סקר התפלגות האוהדים של מכון דטהפוליה. פורסם ב-globo.com ונבדק ביולי 2010. (בפורטוגזית) סקר מספר אוהדים מאת מכון איבופה, פורסם ב-esporte.uol.com.br ונבדק ביולי 2010. (בפורטוגזית)
רזוס

האם התכוונתם ל... גורם רזוס – אנטיגן המצוי בכדוריות הדם האדומות מקוק רזוס – קוף בעל זנב שתפוצתו בדרום אסיה רזוס (מחזה) – טרגדיה יוונית
אסטרטגיית זאותן

בבינה מלאכותית, אסטרטגיית זאותן היא אסטרטגיית משא ומתן בה משתמשים חלק מסוכנים מלאכותיים. מטרתה היא לבדוק את הנכונות להסתכן בקונפליקט. סוכן יהיה מוכן יותר להסתכן בקונפליקט ככל שההפרש בין התועלת שיקבל בהצעתו הנוכחית אל מול התועלת שיקבל בעסקת הקונפליקט נמוך יותר. כאשר שני הסוכנים משתמשים באסטרטגייה הזו תחת "פרוטוקול ויתור מונוטוני", האסטרטגיה מובילה להסכמה על עסקה שנמצאת בקבוצת המשא ומתן, הקבוצה של העסקאות שהם רציונליות אינדיבידואלית ויעילות פארטו או על עסקת הקונפליקט. אלו הן העסקאות שממקסמות את תוצאת נאש. אסטרטגיה זו נותחה לראשונה בספר של פרדריק זאותן שפורסם בשנות ה-30 של המאה ה-20. אסטרטגיה זו היא גם חלק מהתחום של משא ומתן אוטומטי שהוא סוג של אינטראקציה במערכות המורכבות ממספר סוכנים אוטונומיים, שבה המטרה היא להגיע להסכמות באמצעות תהליך איטרטיבי של הגשת הצעות. ניתן להפעיל משא ומתן אוטומטי למשימות רבות שבהן עוסקים מנהלי משא ומתן אנושיים באופן קבוע, כגון מיקוח וקבלת החלטות משותפת. הנושאים העיקריים במשא ומתן אוטומטי סובבים סביב עיצוב פרוטוקולים ואסטרטגיות. Rosenschein & Zlotkin; Jeffrey S. Rosenschein; Gilad Zlotkin (1994). Rules of encounter: designing conventions for automated negotiation among computers. MIT Press. p. 229. ISBN 0262181592. P. Faratin, C. Sierra, N. R. Jennings, Using similarity criteria to make issue trade-offs in automated negotiations, Artificial Intelligence, International Conference on MultiAgent Systems 2000 142, 2002-12-01, עמ' 205–237 doi: 10.1016/S0004-3702(02)00290-4 Sarit Kraus, Automated Negotiation and Decision Making in Multiagent Environments, Berlin, Heidelberg: Springer, 2001, Lecture Notes in Computer Science, עמ' 150–172, ISBN 978-3-540-47745-7. (באנגלית)
ז'אן מאקון

ז'אן מאקון (בצרפתית: Jean II Makoun; נולד ב-29 במאי 1983 ביאונדה, קמרון) הוא כדורגלן עבר קמרוני ששיחק בעמדת הקשר האחורי. מאקון התחיל את הקריירה שלו בקמרון במועדון המקומי בקוטונספורט גארונה. לאחר מכן עבר לינואסה סטאר וטונארה יאונדה. ב-2001 עבר למועדון הכדורגל ליל הצרפתי. בסיום עונת 2004/2005 סייע למועדון לסיים במקום השני ולהעפיל אוטומטית לליגת האלופות. בעונה הבאה עזר למועדון להגיע לשמינית גמר גביע אופ"א. ב-16 ביוני 2008 חתם באולימפיק ליון ל-4 שנים הבאות תמורת 14 מיליון אירו. ב-16 בפברואר 2010 הבקיע שער מרהיב מול ריאל מדריד מ-25 מטר במסגרת שמינית גמר ליגת האלופות. בינואר 2011 חתם באסטון וילה האנגלית, ולאחר חצי עונה הושאל לאולימפיאקוס היוונית. בקיץ 2012 עבר לסטאד רן הצרפתית. בקיץ 2015 חתם באנטליהספור הטורקית. מאקון זומן לראשונה לסגל נבחרת קמרון בשנת 2003 אך לא קיבל דקות משחק. הטורניר הראשון שלו עם הנבחרת היה בגביע אפריקה 2004. בגביע אפריקה 2006 עזר לקמרון להגיע עד לחצי הגמר. מאקון שיחק במדי הנבחרת גם בגביע אפריקה 2008, במונדיאל 2010 ובמונדיאל 2014. מדיה וקבצים בנושא ז'אן מאקון בוויקישיתוף ז'אן מאקון, באתר Transfermarkt ז'אן מאקון, באתר Soccerway ז'אן מאקון, באתר BDFutbol ז'אן מאקון, באתר WorldFootball.net ז'אן מאקון, באתר National Football Teams ז'אן מאקון, באתר FootballDatabase.eu פרופיל השחקן באתר סקי ספורט ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
קמחית

האם התכוונתם ל... חרקים ממשפחת הקמחיתיים קמחית (אם הכהנים הגדולים) – אשה מופלגת במידת חסידות מתקופת בית שני
מועצת שיתוף הפעולה של מדינות המפרץ

מועצת שיתוף הפעולה של מדינות המפרץ (בערבית: مجلس التعاون لدول الخليج العربية) ידועה גם בראשי התיבות Gulf Cooperation Council - GCC, היא גוף פוליטי וכלכלי, המאגד את שש המדינות הערביות והמלוכניות השוכנות לחופי המפרץ הפרסי (ומדינות חצי האי ערב למעט תימן): כווית, ערב הסעודית, איחוד האמירויות הערביות, עומאן, בחריין וקטר. המועצה נוסדה ב-25 במאי 1981, באבו דאבי שבאיחוד האמירויות. הרקע להקמתה היה מלחמת איראן–עיראק, שטלטלה את אזור המפרץ הפרסי כולו. המטרה הישירה להקמת המועצה הייתה חיזוק וייצוב של נסיכויות המפרץ הקטנות באמצעות הידוק הקשרים הביטחוניים והכלכליים ביניהן. בשנת 1999 הפכה מוזה אל-מלכי למועמדת הראשונה במועצה, שהתמודדה בבחירות מוניציפליות. את יעדי המועצה ניתן לחלק לשלוש קבוצות: הקמת כוח המגן של חצי האי ערב תוכניות מבצעיות אסטרטגיות מתואמות גיבוש תקנות דומות בתחומים שונים כגון כלכלה, מימון, מסחר, מכס, תיירות, חקיקה וניהול עידוד ההתקדמות המדעית והטכנית בתעשייה, מכרות, חקלאות, מים ומשאבים בעלי חיים הקמת מיזמים משותפים עידוד שיתוף הפעולה של המגזר הפרטי הקמת מכוני מחקר מדעיים הידוק הקשרים בין העמים החברים בארגון הארגון לשיתוף פעולה אסלאמי הקואליציה הישראלית-סונית מבחן ההומוסקסואליות של מועצת שיתוף הפעולה של מדינות המפרץ רכבת המפרץ מדיה וקבצים בנושא מועצת שיתוף הפעולה של מדינות המפרץ בוויקישיתוף אתר האינטרנט הרשמי של מועצת שיתוף הפעולה של מדינות המפרץ (בערבית) אתר האינטרנט הרשמי של מועצת שיתוף הפעולה של מדינות המפרץ (באנגלית) אתר האינטרנט הרשמי של מועצת שיתוף הפעולה של מדינות המפרץ מועצת שיתוף הפעולה של מדינות המפרץ, ברשת החברתית אינסטגרם אתר ה-GCC (באנגלית) מועצת שיתוף הפעולה של מדינות המפרץ, באתר אנציקלופדיה בריטניקה (באנגלית) Habib Toumi (10 באפריל 2011). "Women candidates to test their luck in Qatar polls". Gulf News. נבדק ב-22 ביולי 2015. {{cite web}}: (עזרה) ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
פונטוס

פונטוס הייתה ממלכה הלניסטית ומאוחר יותר פרובינקיה רומית, בצפון מזרח אסיה הקטנה במהלך העת העתיקה. בימי קדם פונטוס חלשה על שטחים נרחבים בצפון מזרחה של אסיה הקטנה (כיום טורקיה) וגבלה בים השחור (אז נקרא "פונטוס אוקסינוס"), ממנו קיבלה את שמה. האזור שימש כמקור ראשי למחצבים בעת העתיקה, והיוונים הקימו בו מושבות לאורך חופיו. תחת שלטון פרס התפתח בחבל מעמד אצולה שהחזיק בנחלות גדולות, שאליו היו משעובדים ברמות שונות הכפריים באזור. הממלכה ההלניסטית הוקמה על ידי מיתרידטס הראשון, מלך פונטוס, בנו של אחד הגנרלים של אלכסנדר הגדול. זמן מה אחרי הקמתה, אוחדה פונטוס עם קפדוקיה. פונטוס הייתה כנראה היחידה החזקה והדומיננטית במדינה החדשה, דבר שבחלקו ניתן להסיק מכך שהאזור החדש המשיך להיות ידוע רק כ"פונטוס". בשיאה כללה הממלכה גם חלקים מקולכיס, ביתיניה, פפלגוניה וארמניה הקטנה, וכן חלקים נרחבים מיוון ואיי הים האגאי למשך זמן מועט. הממלכה התפרסמה בעיקר בזכות מלכה האחרון, מיתרידטס השישי, שהיה מאויביה המרים של הרפובליקה הרומית. מיתרידטס השישי עלה לשלטון לאחר מאבקי ירושה מרים בינו לבין אימו ואחיו הצעיר בערך בשנת 111 לפנה"ס וזמן קצר לאחר מכן כבר פלש לחצי האי קרים על פי בקשת היוונים המקומיים, הביס את הסקיתים והוכתר למלך שם. במהלך מלכותו הגדיל את שטח ממלכתו עד למזרחה של יוון, ופתח בשלוש מלחמות כנגד האימפריה הרומית. מיתרידטס הובס סופית בשנת 64 לפנה"ס על ידי פומפיוס הגדול, תבוסה שלאחריה התאבד עקב פריצת מרד נגדו בהנהגת בנו. בעקבות הניצחון הרומי, חילק פומפיוס את המדינה בין גלטיה, ובין פרוביניקה חדשה שיצר, פונטוס וביתיניה. הפרובינקיה החדשה הייתה פרובינקיה כפולה וחלקה המזרחי שמר על השם פונטוס. הפיכתה של פונטוס לפרובינקיה רומית פתחה לפני הרומאים את האגן המזרחי של הים התיכון, ולאחריה נכבשו במהירות גם ממלכת יהודה, סוריה וחלק מארמניה. הפרובינקיה פונטוס הייתה ידועה בעיקר באוצרותיה ובפירותיה. במהלך מלחמת האזרחים הרומית, שפרצה בשנת 49 לפנה"ס, ניסה פארנקס השני (אנ'), בנו של מיתרידטס, להשתלט מחדש על ממלכת אביו. אחד הקרבות המפורסמים במהלך ניסיון זה היה קרב זלה ב-47 לפנה"ס, בו הניצחון הרומי היה כה מהיר עד שיוליוס קיסר סיכם אותו במילים "Veni, vidi, vici" (באתי, ראיתי, ניצחתי) אשר היו לאמרה ידועה. בשנת 36 לפנה"ס מסר מרקוס אנטוניוס את מזרח פונטוס לידי נסיך מקומי בשם פולמון הראשון, ויצר את מדינת החסות פונטוס פולמוניאקוס. ממלכה זו שרדה כיחידה מדינית עצמאית עד לשנת 62, שנה בה נירון קיסר הכריז על מדינת החסות כפרובינקה רומית וחילק אותה לשלושה מחוזות. בתחילת המאה השנייה לספירה טראיאנוס מיזג את פרובינקית פונטוס עם פרובינקית קפדוקיה (אנ') (תחת השם קפדוקיה) ולמעשה פונטוס חדלה מלהתקיים כישות אחת. בסביבות 295, תחת דיוקלטיאנוס, כל אחד משלושת מחוזות פונטוס חולק לפרובינקיות חדשות. בין המקורות הראשיים על ההיסטוריה ותיאור של חבל הארץ נמצאים כתביו של הגאוגרף סטרבון, יליד פונטוס. תרגום יונתן בן עוזיאל ממקם את "ארץ שנער" המקראית כארץ פונטוס. אסיה הקטנה בתקופה הרומית הרי הפונטוס העולם ההלניסטי מדיה וקבצים בנושא פונטוס בוויקישיתוף פונטוס, באתר אנציקלופדיה בריטניקה (באנגלית) תרגום יונתן בן עוזיאל, בראשית, פרק י, פסוק י; פרק יד, פסוק א.
חוג האנדומורפיזמים

בתורת החוגים, חוג האנדומורפיזמים של חבורה אבלית או מודול M {\displaystyle M} הוא החוג הכולל את כל האנדומורפיזמים של המודול, כלומר, את כל ההעתקות f : M → M {\displaystyle f:M\rightarrow M} השומרות על מבנה המודול. תפקידו של חוג האנדומורפיזמים בתורת החוגים מקביל לזה של חבורת האוטומורפיזמים בתורת החבורות - האנדומורפיזמים הם הסימטריות של המודול, וחוג האנדומורפיזמים מקודד את הקשרים בין המבנה לבין הסימטריות שלו. מקובל לסמן את חוג האנדומורפיזמים של M {\displaystyle M} מעל R {\displaystyle R} ב- End ⁡ ( M R ) {\displaystyle \operatorname {End} (M_{R})} . אנדומורפיזם של חבורה אבלית הוא העתקה שומרת חיבור מן החבורה אל עצמה. כאשר מדובר במודול (שמאלי, מעל חוג R {\displaystyle R} ), נוספת הדרישה לכבד את פעולת הכפל בסקלר, כלומר f ( a x ) = a f ( x ) {\displaystyle f(ax)=af(x)} לכל a ∈ R {\displaystyle a\in R} . פעולת החיבור בחוג האנדומורפיזמים מוגדרת נקודתית, כלומר ( f + g ) ( x ) = f ( x ) + g ( x ) {\displaystyle (f+g)(x)=f(x)+g(x)} , והכפל הוא הרכבת פונקציות. חוג האנדומורפיזמים S = End ⁡ ( M R ) {\displaystyle S=\operatorname {End} (M_{R})} פועל בעצמו על המודול M {\displaystyle M} , וכך M {\displaystyle M} הופך לבימודול מעל R {\displaystyle R} משמאל ו- S {\displaystyle S} מימין. חזרה על בניה זו מייצרת את חוג האנדומורפיזמים R ^ = End ⁡ ( S M ) {\displaystyle {\hat {R}}=\operatorname {End} ({}_{S}M)} של M {\displaystyle M} מעל S {\displaystyle S} , המצויד בהומומורפיזם טבעי   R → R ^ {\displaystyle \ R\rightarrow {\hat {R}}} , שהוא שיכון אם המודול נאמן. אם המודול פשוט ונאמן, אז תמונת השיכון צפופה (זהו משפט הצפיפות של ג'ייקובסון). כאשר V {\displaystyle V} מרחב וקטורי מעל שדה F {\displaystyle F} , האידיאלים היחידים של חוג האנדומורפיזמים מגיעים מהגבלות על הממד של התמונה והגרעין של איברים. יש בניה כללית יותר המתאימה למודולים שיש להם תת-מודולים עיקריים:   Δ = { f ∈ End ⁡ ( M ) | K e r ( f ) ⊆ e M } {\displaystyle \ \Delta =\{f\in \operatorname {End} (M)|Ker(f)\subseteq _{e}M\}} הוא תמיד אידיאל (דו-צדדי) בחוג האנדומורפיזמים. מודולים שחוג האנדומורפיזמים שלהם מקומי נקראים מודולי LE. חוג האנדומורפיזם הוא מושלם למחצה אם ורק אם המודול הוא סכום ישר של מודולי LE. חבורת האוטומורפיזמים
איש תלוי

"איש תלוי" (נקרא גם "התליין") הוא משחק עט ונייר המיועד לשני שחקנים ומעלה. מטרת המשחק היא לנחש נכונה מילה או ביטוי שנבחרו על ידי אחד השחקנים באמצעות ניחוש של האותיות המרכיבות אותם. המשחק הוא הבסיס לשעשועון "גלגל המזל". כמו משחקים אחרים, עבר גם משחק זה התאמה למחשב ויצאו גרסאות שונות שלו בהן השחקן מתמודד מול המחשב או ששני שחקנים מתמודדים האחד מול השני בעזרת התוכנה החושפת את האותיות ומציירת את עמוד התליה. אחד השחקנים בוחר מילה, או ביטוי, ורושם על נייר קווים אופקיים אחד ליד השני כמספר האותיות. השחקנים האחרים מנחשים בתורם אותיות: אם האות שניחשו מופיעה במילה שבחר השחקן הראשון, אז השחקן חושף את האות בכל הפעמים שבהן היא מופיעה. אם האות שניחשו שגויה, השחקן הראשון מצייר חלק אחד מתוך עמוד תלייה שעליו תלוי אדם ורושם את האות השגויה בצד. על השחקנים להצליח לנחש את המילה בטרם ישלים השחקן הראשון את עמוד התלייה. ישנן מספר גרסאות למספר החלקים של עמוד התלייה, כלומר, למספר הניסיונות השגויים שיכולים השחקנים לטעות, אך מקובל לצייר עשרה: כן העמוד, תורן, קורה אופקית, חבל התלייה, ראש, גוף, שתי ידיים ושתי רגליים. ניתן לנחש את המילה גם אם לא הושלמו כל האותיות, אך אם הניחוש אינו נכון, הדבר נחשב כניסיון שגוי. רבים נוהגים לנחש את האותיות השכיחות ביותר בניסיונות הראשונים, משום שהסיכוי שתופענה גבוה יותר. לדוגמה האותיות "י" ו "ו" שתיהן מופיעות בשכיחות של מעל 10% בשפה העברית ולכן הגיוני ביותר להתחיל בהן. אחרים נוהגים לנחש את אותיות אהו"י קודם, שכן הן מופיעות פעמים רבות במילים ויכולות לרמז על משקל. בגרסאות שבאלפבית הכולל אותיות מיוחדות לתנועות (אלפבית לטיני, קירילי וכדומה) חייבת להופיע תנועה אחת, וזוהי סיבה לנחש אותן קודם. מדיה וקבצים בנושא איש תלוי בוויקישיתוף משחקי איש תלוי - אתר עם מאות משחקי איש תלוי בעברית איש תלוי חיות - משחק איש תלוי בעברית לדוגמה ואימון